《留守太慰相公就居为耆年之会承命赋诗》
宋代·富弼

西洛古帝都，衣冠走集地。
豈惟名利场，骤为耆德会。
大尹吾旧相，旷怀轻富贵。
日兴退老游，台阁并省寺。
予惭最衰老，亦许预其次。
遂俗肖仪容，烂然彤绘事。
闽峤访精华，鲛绡布绝艺。
令复崇宴术，聊以示兹惠。
幽居近铜驼，荒敞仍湫庳。
塞路移君庖，盈车载春醴。
献酬互相趣，欢处不知止。
商岭有四翁，晋林惟七子。
较我集诸贤，盛衰何远尔。
兹事实可矜，傅之足千祀。

作者简介：（1004—1083）宋洛阳人，字彦国。仁宗天圣八年举茂才异等。庆历二年为知制诰，使契丹，力拒其割地之挟索，然许增岁币。三年，迁枢密使，与范仲淹等推行“庆历新政”。至和二年，拜中书门下平章事，务守成，号贤相。神宗问边事，曰“愿二十年口不言兵”。次年拜相。与王安石政见不合，出判亳州，复以抵制青苗法被劾降官。以韩国公致仕。卒谥文忠。有《富郑公诗集》。